    R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 108/11506/27.07.2022


R E F E R A T   D E   A P R O B A R E
privind aprobarea Devizului General actualizat aferent obiectivului de investiții 
“ Îmbunătățirea calității vieții populației în municipiul Brad: componenta modernizare și dotare centru cultural multifuncțional din municipiul 
Brad și componenta – refacere și modernizare strada Independenței
 și strada Liceului din municipiul Brad”, cod proiect 
MySMIS:125813


	    În urma apariției legislației referitoare la ajustarea prețurilor, respectiv a Ordonanței de Urgență nr. 64/2022 privind  ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, aflate în derulare, la data intrării în vigoare a acestei ordonanțe, s-a impus actualizarea valorii Devizelor Generale aferente.
              În prevederile legale menționate anterior s-a încadrat și Contractul de lucrări nr. 31500 din 25.06.2021: Servicii de proiectare, asistență tehnică din partea proiectantului și execuție lucrări aferente Proiectului: „Îmbunătățirea calității vieții populației în municipiul Brad, componenta modernizare și dotare centru cultural multifuncțional și componenta – refacere și modernizare strada Independenței și strada Liceului din municipiul Brad”, cod proiect MySMIS :125813 încheiat cu Asocierea formată din S.C. CLAU SPRINT CONSTRUCT SRL, S.C. GEVIS PROTEAM SRL și S.C. CORNUL PREST SRL.
             Ținând cont de acest lucru, a fost necesară constituirea rezervei de implementare în valoare de 741.989,38 lei fără TVA, rezervă care va fi introdusă în contractul inițial. 
             Rezerva de implementare se va constitui din trei surse : 131.224,00 lei din Cheltuieli diverse și neprevăzute, 68517,25 lei fără TVA din economiile rezultate după finalizarea procedurii de achiziție aferentă contractului de lucrări (valoare estimată 2.829.301,80 lei – valoare atribuire 2.760.784,55 lei = 68.517,25 lei),  iar diferența de 542.248,13 lei se va constitui de la bugetul de stat . Pentru valoarea de 542.248,13 lei , beneficiarul va transmite notificare finanțatorului în vederea încheierii unui act aditional la contractul de finanțare.
             Rezerva din implementare se va folosi numai pentru plata diferenţelor de preţ aferente ajustării preţului contractelor de achiziţie, respectiv construcții, instalații electrice, instalații sanitare, instalații de încălzire și climatizare și amenajări exterioare, fără a depăşi pragurile stabilite la art. 8 şi art. 18 ale O.G. nr. 64/2022, cu modificările și completările ulterioare.
Evidenţierea plăţilor în cadrul rezervei de implementare se determină ca diferenţă între valoarea fiecărei plăţi, actualizată cu ajustările de preţ şi valoarea neactualizată cu ajustarea de preţ.
            Valoarea restului rămas de executat este în cuantum de 3.226.040,76  lei fără TVA.
             Determinarea preţului final al contractului se realizează după depunerea ultimei solicitări de plată, în baza situaţiei centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiţionale la acesta, însuşită de către executant, diriginte de şantier şi aprobată de autoritatea contractantă, prin încheierea unui act adiţional la contract. Preţul final al contractului de achiziţie publică/ de lucrări trebuie să se încadreze în valoarea indicatorilor tehnico - economici aferenţi obiectivului/ proiectului de investiţii care face obiectul contractului, aprobaţi potrivit legii.
             Ajustarea se realizează la fiecare solicitare de plată, pe întreaga perioadă de derulare a contractului, exclusiv pentru restul rămas de executat la data intrării în vigoare a ordonanței, până la finalizarea şi recepţionarea lucrărilor aferente obiectivelor/proiectelor de investiţii, potrivit prevederilor legale în vigoare la data efectuării recepţiei, pe baza situaţiilor de lucrări însuşite de executant, diriginte de şantier şi autoritatea contractantă, ca urmare a unei solicitări justificate din partea contractantului.
               Față de cele de mai sus, este necesară încheierea unui nou act adițional la Contractul de lucrări nr. 31500 din 25.06.2021 prin care se va suplimenta valoarea acestuia cu rezerva de implementare și respectiv actualizarea devizului general.
                În contextul celor de mai sus am inițiat prezentul proiect de hotărâre prin care am propus aprobarea Devizului General actualizat aferent obiectivului de investiții “Îmbunătățirea calității vieții populației în municipiul Brad: componenta modernizare și dotare centru cultural multifuncțional din municipiul Brad și componenta – refacere și modernizare strada Independenței și strada Liceului din municipiul Brad”, cod proiect MySMIS:125813 și-l supun spre dezbatere plenului Consiliului Local în forma prezentată.
În susținerea propunerii mele invoc prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale art. 10, alin. 4 lit. c din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale O.G. nr. 15/2021 privind reglementarea unor măsuri fiscal – bugetare, O.G. nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, aflate în derulare, la data intrării în vigoare a acestei ordonanțe, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

